  Майя Бывальцева Ижкарлэн думаез кар тӧролэсь Юрий Тюринлэсь отставказэ кутӥз. Депутатъёслэн азьвыл чакламтэ сессиысьтызы со сярысь ивортэ ивортодэтъя «Удмуртия» агентстволэн корреспондентэз. Отставкаез кутон понна 31 депутат куаразэ сётӥз. Куара сётон бере калыкен быръемъёс азьын ачиз Юрий Тюрин вераськиз. Карлэн тӧроез интыын быдэстэм ужъёсыз пӧлын пусйиз УКС-эн концессионной тупанкылэз юнматонэз, «Ижводоканал» муниципал предприятиын югдурез умоятонэз, куашкан калэ вуэм юртъёсын улӥсьёсты выжтонъя программаез быдэстэмез, нылпи садъёсты но спорт объектъёсты пуктонэз, скверъёсты умоятонэз но Гужем садэз выль аттракционъёсын тырмытонэз. Тодэ вайытом, 3-тӥ куартолэзе ӵукна Юрий Тюрин ас мылкыд каремезъя интыужысьтыз кошкон сярысь куриськон гожтӥз. Кар кивалтӥсьлэсь ужзэ быдэсъяны оскизы кар администрацилэн тӧроезлэн нырысетӥ воштӥсезлы Сергей Задорожныйлы. Тегъёс: Ижкар ЮрийТюрин Удмуртия КарДума тӥрлык  